|  |  |  |  |  |
| --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ**  **ΘΡΗΣΚΕΥΜΑΤΩΝ**  **--** | |  | Για ανάρτηση στην ιστοσελίδα  **Λάρισα, 16/04/2019**  **Αρ.Πρωτ.: 4639** | |
| **ΠΕΡΙΦΕΡΕΙΑΚΗ ΔΙΕΥΘΥΝΣΗ**  **ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ**  **ΕΚΠΑΙΔΕΥΣΗΣ ΘΕΣΣΑΛΙΑΣ**  **ΑΥΤΟΤΕΛΗΣ ΔΙΕΥΘΥΝΣΗ ΔΙΟΙΚΗΤΙΚΗΣ, ΟΙΚΟΝΟΜΙΚΗΣ & ΠΑΙΔΑΓΩΓΙΚΗΣ ΥΠΟΣΤΗΡΙΞΗΣ**  **ΤΜΗΜΑ Β΄ ΟΙΚΟΝΟΜΙΚΩΝ ΥΠΟΘΕΣΕΩΝ**    **----** | |  |  |  |
| **Ταχ. Δ/νση:** | Μανδηλαρά 23 |  |  | **ΠΡΟΣΚΛΗΣΗ ΓΙΑ ΟΙΚΟΝΟΜΙΚΗ**  **ΠΡΟΣΦΟΡΑ** |
| **Τ.Κ. - Πόλη:** | 412 22 Λάρισα |
| **Ιστοσελίδα**: <http://pde.thess.sch.gr>  **Πληροφορίες:** Κατσαβού Αικ.  **Τηλέφωνο:** 2410-539212  **Fax:** 2410-539219  **e-mail**: [mail@thess.pde.sch.gr](mailto:mail@thess.pde.sch.gr) | |
|  |  |
|  |  |

**ΘΕΜΑ : «Πρόσκληση για οικονομική προσφορά παροχής υπηρεσιών μετακίνησης - διαμονής – διατροφής αποστολής σχολικής ομάδας»**

*Σχετ.: Ν. 4412/2016 (ΦΕΚ 147/Α’) Περί Δημοσίων Συμβάσεων*

*Ν.4270/2014 (ΦΕΚ 143/Α’) Περί Δημοσίου Λογιστικού*

Σας προσκαλούμε, σύμφωνα τις διατάξεις του νόμου 4412/2016 (ΦΕΚ 147 Α’), να καταθέσετε γραπτή προσφορά για την πραγματοποίηση μετακίνησης-διαμονής-διατροφής μαθητών και συνοδών σύμφωνα με το αριθ. πρωτ. 8415/15-04-2019 έγγραφο της Δ.Δ.Ε Λάρισας, όπως αναγράφεται στον παρακάτω πίνακα.

Η ***γραπτή προσφορά*** θα κατατεθεί μέχρι την **Τετάρτη, 17 Απριλίου 2019 και ώρα 13:00** στα γραφεία της Διεύθυνσης Δευτεροβάθμιας Εκπαίδευσης Λάρισας, είτε με τηλεομοιότυπο 2414400092, είτε αυτοπροσώπως, είτε με ηλεκτρονικό ταχυδρομείο mail@dide.lar.sch.gr.

Η ***εξόφληση της δαπάνης*** θα γίνει σύμφωνα με το ν.4270/2014 *(ΦΕΚ 143/Α’)* περί Δημοσίου Λογιστικού, όπως τροποποιήθηκε και ισχύει, από τη Δημοσιονομική Υπηρεσία Εποπτείας και Ελέγχου Λάρισας σε τραπεζικό λογαριασμό που θα μας υποδείξετε (αρ. ΙΒΑΝ-Φωτοτυπία πρώτης σελίδας βιβλιαρίου τραπέζης) και η σχετική δαπάνη έχει προβλεφθεί στο Φ/ΕΦ 1019-201-9900700, Α.Λ.Ε. 2420908001 της Περιφερειακής Διεύθυνσης Πρωτοβάθμιας και Δευτεροβάθμιας Εκπαίδευσης Θεσσαλίας.

H ***απευθείας ανάθεση*** της προμήθειας θα γίνει με κριτήρια που ορίζουν οι διατάξεις του ν. 4412/2016 (ΦΕΚ 147 Α΄) ήτοι:

α) τη δυνατότητα καλής και έγκαιρης εκτέλεσης για τη διάθεσή τους καθώς και το χρόνο παράδοσης τους,

β) την πιο οικονομική προσφορά από άποψη τιμής,

γ) τη συμμόρφωση ως προς τους παρακάτω Γενικούς και Eιδικούς Όρους και τις προϋποθέσεις που προβλέπονται από το ΠΔ 339/1996 (ΦΕΚ 225 Α’) περί οργάνωσης ταξιδίων:

**ΓΕΝΙΚΟΙ και ΕΙΔΙΚΟΙ ΟΡΟΙ**

**1. ΓΕΝΙΚΟΙ ΟΡΟΙ**

* Η Αναθέτουσα Αρχή διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, ο δε ανάδοχος υποχρεούται να τα παρέχει.
* Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς. Προσφορές που θέτουν όρο αναπροσαρμογής τιμών απορρίπτονται ως απαράδεκτες.
* Αναπροσαρμογές των τιμών και αντιπροτάσεις κατόπιν κατάθεσης των δικαιολογητικών δεν γίνονται δεκτές.
* Η Αναθέτουσα Αρχή διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των ειδικών όρων. Οι συμμετέχοντες δεν έχουν καμία οικονομική απαίτηση σε τέτοια περίπτωση.
* Ο ανάδοχος που θα επιλεγεί θα κληθεί να προσκομίσει φορολογική και ασφαλιστική ενημερότητα και αντίγραφο ποινικού μητρώου.
* Η προσφορά που δεν εναρμονίζεται με όλους τους γενικούς και ειδικούς όρους της παρούσης καθίσταται άκυρη.
* Μεταξύ Αναθέτουσας Αρχής και Αναδόχου θα συναφθεί Σύμβαση.
* Οι ενδιαφερόμενοι καλούνται να καταθέσουν προσφορές για το χρονικό διάστημα από τις 18/4/2019 έως τις 19/4/2019 για μετακίνηση, διαμονή – διατροφή.

**2. ΕΙΔΙΚΟΙ ΟΡΟΙ**

|  |  |  |  |
| --- | --- | --- | --- |
| **ΤΜΗΜΑ Α’ ΜΕΤΑΚΙΝΗΣΗ** | | | |
| **ΑΠΑΙΤΗΣΗ ΑΝΑΘΕΤΟΥΣΑΣ ΑΡΧΗΣ** | | | **ΑΠΑΝΤΗΣΗ** |
| 1 | ΠΡΟΟΡΙΣΜΟΣ ΗΜΕΡΟΜΗΝΙΑ ΑΝΑΧΩΡΗΣΗΣ ΚΑΙ ΕΠΙΣΤΡΟΦΗΣ | * Λάρισα - Κέρκυρα * Αναχώρηση 18-04-2019 * Επιστροφή 19/4/2019 |  |
| 2 | ΠΡΟΒΛΕΠΟΜΕΝΟΣ ΑΡΙΘΜ. ΣΥΜΜΕΤΕΧΟΝΤΩΝ (μαθητές/ καθηγητές) | * Μαθητές: 10 * Συνοδός: 1 * Αρχηγός: 1   (τα ονόματα θα ανακοινωθούν με νεότερο έγγραφο) |  |
| 3 | ΜΕΤΑΦΟΡΙΚΟ/Α ΜΕΣΟ/Α – ΠΡΟΣΘΕΤΕΣ ΠΡΟΔΙΑΓΡΑΦΕΣ | * Μετακίνηση με λεωφορείο και καράβι (η διαδρομή θα καθοριστεί από τον ανάδοχο). * Επιπλέον μεταφορά της αποστολής σε όποια μετακίνηση προκύψει κατά τη διάρκεια της παραμονής |  |
| 4 | ΛΟΙΠΕΣ ΥΠΗΡΕΣΙΕΣ (πρόγραμμα, παρακολούθηση εκδηλώσεων, επίσκεψη χώρων, γεύματα, κτλ.) | * Απαιτείται η διάθεση μεταφορικού μέσου και οδηγού σε όλη τη διάρκεια της παραμονής της αποστολής για τους σχολικούς αγώνες. |  |
| 5 | ΥΠΟΧΡΕΩΤΙΚΗ ΑΣΦΑΛΙΣΗ ΕΥΘΥΝΗΣ ΔΙΟΡΓΑΝΩΤΗ *(είναι πολυήμερη εκδρομή)* | ΝΑΙ  (σε περίπτωση μη υποβολής η προσφορά χαρακτηρίζεται άκυρη) |  |
| 6 | ΠΡΟΣΘΕΤΗ ΠΡΟΑΙΡΕΤΙΚΗ ΑΣΦΑΛΙΣΗ ΚΑΛΥΨΗΣ ΕΞΟΔΩΝ ΣΕ ΠΕΡΙΠΤΩΣΗ ΑΤΥΧΗΜΑΤΟΣ Η΄ ΑΣΘΕΝΕΙΑΣ | Θα συνεκτιμηθεί |  |
| 7 | ΥΠΕΥΘΥΝΗ ΔΗΛΩΣΗ (ότι διαθέτει βεβαίωση συνδρομής των νομίμων προϋποθέσεων για τη λειτουργία τουριστικού γραφείου, η οποία βρίσκεται σε ισχύ) | ΝΑΙ  Να υποβληθεί πέραν της Υ.Δ. και φωτοτυπία της βεβαίωσης ειδικού σήματος λειτουργίας, το οποίο βρίσκεται σε ισχύ.  (σε περίπτωση μη υποβολής η προσφορά χαρακτηρίζεται άκυρη) |  |
| 8 | Πρόσφατη Ασφαλιστική και Φορολογική Ενημερότητα / Πρόσφατο Ποινικό Μητρώο | Να υποβληθεί  (σε περίπτωση μη υποβολής η προσφορά χαρακτηρίζεται άκυρη) |  |

|  |  |  |  |
| --- | --- | --- | --- |
| **ΤΜΗΜΑ Β’ ΔΙΑΜΟΝΗ - ΔΙΑΤΡΟΦΗ** | | | |
|  | | | **ΑΠΑΝΤΗΣΗ** |
| 1 | ΠΡΟΟΡΙΣΜΟΣ ΗΜΕΡΟΜΗΝΙΑ ΑΝΑΧΩΡΗΣΗΣ ΚΑΙ ΕΠΙΣΤΡΟΦΗΣ | * Κέρκυρα * Αναχώρηση 18/04/2019 * Επιστροφή 19/04/2019 |  |
| 2 | ΠΡΟΒΛΕΠΟΜΕΝΟΣ ΑΡΙΘΜ. ΣΥΜΜΕΤΕΧΟΝΤΩΝ (μαθητές/ καθηγητές) | * Σύνολο μαθητών : 10 * Συνοδός: 1 * Αρχηγός: 1 * τα ονόματα θα ανακοινωθούν με νεότερο έγγραφο |  |
| 3 | ΚΑΤΗΓΟΡΙΑ ΚΑΤΑΛΥΜΑΤΟΣ- ΠΡΟΣΘΕΤΕΣ ΠΡΟΔΙΑΓΡΑΦΕΣ *(μονόκλινα/δίκλινα*  */τρίκλινα-με πλήρη διατροφή και επιπλέον γεύμα την ημέρα επιστροφής)* | * Διαμονή και ένα πρωινό σε ξενοδοχείο τριών αστέρων τουλάχιστον στις 18-04-2019 σε δίκλινα – τρίκλινα δωμάτια για τις μαθήτριες/αθλήτριες και σε μονόκλινα ή δίκλινα δωμάτια για τον/την συνοδό-αρχηγό * Τρία γεύματα |  |
| 4 | ΥΠΟΧΡΕΩΤΙΚΗ ΑΣΦΑΛΙΣΗ ΕΥΘΥΝΗΣ ΔΙΟΡΓΑΝΩΤΗ *(είναι πολυήμερη εκδρομή)* | ΝΑΙ |  |
| 5 | ΠΡΟΣΘΕΤΗ ΠΡΟΑΙΡΕΤΙΚΗ ΑΣΦΑΛΙΣΗ ΚΑΛΥΨΗΣ ΕΞΟΔΩΝ ΣΕ ΠΕΡΙΠΤΩΣΗ ΑΤΥΧΗΜΑΤΟΣ Η΄ ΑΣΘΕΝΕΙΑΣ | Θα συνεκτιμηθεί |  |
| 6 | ΥΠΕΥΘΥΝΗ ΔΗΛΩΣΗ (ότι διαθέτει βεβαίωση συνδρομής των νομίμων προϋποθέσεων για τη λειτουργία τουριστικού γραφείου, η οποία βρίσκεται σε ισχύ) | ΝΑΙ  Να υποβληθεί πέραν της Υ.Δ. και φωτοτυπία της βεβαίωσης ειδικού σήματος λειτουργίας, το οποίο βρίσκεται σε ισχύ.  (σε περίπτωση μη υποβολής η προσφορά χαρακτηρίζεται άκυρη) |  |
| 7 | Πρόσφατη Ασφαλιστική και Φορολογική Ενημερότητα / Πρόσφατο Ποινικό Μητρώο | Να υποβληθεί  (σε περίπτωση μη υποβολής η προσφορά χαρακτηρίζεται άκυρη) |  |

Ο Περιφερειακός Δ/ντής Α/θμιας &

Β/θμιας Εκπ/σης Θεσσαλίας

Δρ Γεώργιος Δοδοντσάκης

Κοινοποίηση: Δ.Δ.Ε. Λάρισας